Diari Oficial de la Generalitat Valenciana


Sumari del DOGV 8422, del 13-11-2018 (2018/10616)

DECRET 191/2018, de 26 d'octubre, del Consell, de cessament de vocal del Consell d'Administració de l'EPSAR.
------------------------------------------------------------------------------------------------------------

### Dades del document

Número de DOGV
:   8422

Data del DOGV
:   13-11-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/10811


Data del document
:   26-10-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Entitat Pública de Sanejament d'Aigües Residuals de la Comunitat Valenciana

DECRET 191/2018, de 26 d'octubre, del Consell, de cessament de vocal del Consell d'Administració de l'EPSAR. [2018/10916]  
L'article 7 del Decret 170/1992, de 16 d'octubre, del Govern Valencià, pel qual s'aprova l'Estatut de l'Entitat Pública de Sanejament d'Aigües Residuals de la Comunitat Valenciana estableix que l'òrgan de govern i administració de l'Entitat de Sanejament d'Aigües és el Consell d'Administració, integrat per una Presidència, una Vicepresidència, si escau, i onze vocalies.  
Amb caràcter nat ostenta la Presidència la persona titular de la conselleria a la qual estiga adscrita l'Entitat de Sanejament d'Aigües.  
Les onze vocalies són nomenades pel Consell de la següent manera: sis en representació de l'Administració de la Generalitat, a proposta de la Presidència del Consell d'Administració, una de les quals podrà ser designada per a exercir les funcions de Vicepresidència, quatre en representació de l'administració local, a proposta de la Federació Valenciana de Municipis i Províncies (en aquesta representació haurà de figurar, almenys, una vocalia per cadascuna de les tres diputacions provincials), i una, en representació de l'Administració de l'Estat, a proposta de la Delegació del Govern a la Comunitat Valenciana.  
  
Les vocalies exerceixen les seues funcions per un període de quatre anys, podent ser nomenades una o més vegades per períodes d'igual durada. Tot això sense perjudici de la possibilitat de ser remogudes en qualsevol moment, a proposta de les administracions respectives, i del seu dret a dimitir o renunciar a la seua condició: en tals casos, qui les substituïsquen exerciran les seues funcions pel temps que reste fins a completar el període de quatre anys.  
El 4 d'octubre de 2018, el delegat de Govern en la Comunitat Valenciana proposa la designació de nou vocal en el Consell d'Administració, i Participació, de l'EPSAR.  
En conseqüència, a proposta de la consellera d'Agricultura, Medi Ambient, Canvi Climàtic i Desenvolupament Rural amb la deliberació prèvia, el Consell en la reunió de 26 d'octubre de 2018,  
  
  
DECRETA  
  
El cessament de Javier Ferrer Polo com a vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, amb efectes des de la data d'aquest decret, agraint-li els serveis prestats.  
  
València, 26 d'octubre de 2018  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO